cyanic-selkie/wikianc huggingface dataset:
Κάρολος Β΄ της Ναβάρρας
Πόλεμοι στη Βουργουνδία
thumb|right|250px|Ο Ιωάννης ο Αγαθός διατάζει τη σύλληψη του Καρόλου Β΄ της Ναβάρρας - Μικρογραφία 14ου αιώνα. Ο Κάρολος της Ναβάρρας δεν πτοήθηκε από την ήττα του, τον Αύγουστο του 1364 σχεδίαζε να πολεμήσει ξανά στη Νορμανδία, με έναν μικρό στρατό υπό την ηγεσία του Ροντρίγκο ντε Ουρίζ εξέπλευσε από το Μπαγιόν στο Σερμπούρ-Οκτβίλ. Ο αδελφός του Καρόλου Λουδοβίκος βάδισε με έναν άλλο μισθοφορικό στρατό από την Καταλανική Εταιρεία και τον τυχοδιώκτη Σενγκουίν ντε Μπάντεφολ, μέσω των περιοχών του Μαύρου πρίγκηπα στην Ακουιτανία κατόρθωσε να αποφύγει τον βασιλικό στρατό, έφτασε στη Νορμανδία στις 23 Σεπτεμβρίου. Ακούγοντας τα νέα για την κατάρρευση της Βρετάνης λόγω του εμφύλιου πολέμου μετά τη μάχη του του Αουράι στις 29 Σεπτεμβρίου ο Λουδοβίκος προτίμησε αντί να επιτεθεί στη Βουργουνδία να κάνει ανακατάληψη της Κοτεντίν από τον Κάρολο. Ο Σενγκουίν ντε Μπάντεφολ κυρίευσε την πόλη της Ανς στα σύνορα με τη Βουργουνδία και τη χρησιμοποίησε σαν στρατιωτική βάση για τις επόμενες επιδρομές του. Ο Κάρολος πρόσφερε τεράστια ποσά στον Βερνάρδο-Αίζ, λόρδο του Αλμπρέ για να αναλάβει την διοίκηση του στρατού του αλλά σύντομα κατάλαβε ότι ήταν ανίσχυρος να συνεχίσει τον πόλεμο με τον βασιλιά της Γαλλίας και αποφάσισε να κλείσει ειρήνη. Τον Μάιο του 1365 σε συνθήκη στην Παμπλόνα συμφώνησε να δοθεί γενική αμνηστία στους οπαδούς του και να αφήσει να επιστρέψουν οι αιχμάλωτοι στις οικογένειες τους χωρίς λύτρα. Επετράπη στον Κάρολο να κρατήσει τις κατακτήσεις που έκανε το 1364 εκτός από την ακροπολη της Μεουλάν που καταστράφηκε εκ θεμελίων, σε αντάλλαγμα δόθηκε στον Κάρολο η Μονπελιέ, τη Βουργουνδία μπορούσε να διεκδικήσει μόνο υπό τη διαιτησία του πάπα. Ήταν ένα άδοξο τέλος για τον Κάρολο μετά από 15 χρόνια σκληρών πολέμων προκειμένου να κυριαρχήσει στη Γαλλία.
Συνεχόμενη εναλλαγή συμμαχιών
Στα τέλη του 1365 ο Σενγκουίν ντε Μπάντεφολ επισκέφτηκε τον βασιλιά της Ναβάρρας με αίτημα να του δώσει τα τεράστια ποσά που του είχε υποσχεθεί, ο Κάρολος δεν έμεινε καθόλου ευχαριστημένος όταν τον είδε και τον δηλητηρίασε με ένα κρυσταλλωμένο αχλάδι. Ο τερματισμός του πολέμου με τη Γαλλία άφησε τεράστιο αριθμό στρατιωτών χωρίς ασχολία γι'αυτό περιπλέχτηκε στους πολέμους της Καστίλης και της Αραγωνίας οι οποίες ήταν γειτονικές περιοχές με τη Ναβάρρα. Ο Κάρολος προσπάθησε να εκμεταλλευτεί την κατάσταση για να πραγματοποιήσει συμμαχία και με τις δύο πλευρές αφήνοντας τη Ναβάρρα έξω από τις διαμάχες τους. Επίσημα ήταν σύμμαχος με τον Πέτρο της Καστίλης αλλά στα τέλη του 1365 έκανε μυστική συμφωνία με τον Πέτρο Δ΄ της Αραγωνίας να επιτρέψει στον στρατό του ο οποίος ηγείτο υπο τον Βερτράνδο του Γκεσλίν και τον Ούγο Καλβελέι να επιτεθεί στην Καστίλλη μέσω της Ναβάρρας για να εκθρονίσουν τον Πέτρο και να τον αντικαταστήσουν με τον ετεροθαλή αδελφό του Ερρίκο. Προσπάθησε να αφήσει τα εδάφη του στη Ναβάρρα ανέγγιχτα αλλά δεν κατάφερε να το κάνει και στο τέλος αναγκάστηκε να πληρώσει ένα τεράστιο ποσό στους επιδρομείς για να γλυτώσει τις λεηλασίες.
Μετά την ανατροπή του από τον Ερρίκο ο Πέτρος κατέφυγε στην αυλή του Μαύρου πρίγκιπα στην Ακουιτανία όπου άρχισαν να σχεδιάζουν την επιστροφή του στέλνοντας έναν στρατό μέσω των Πυρηναίων. Τον Ιούλιο του 1366 ο Κάρολος πήγε στην Μπορντό προκειμένου να συναντήσει τον Πέτρο και τον μαύρο πρίγκιπα, τους υποσχέθηκε ότι θα τους επιτρέψει να περάσουν μέσω της Ναβάρρας, σε αντάλλαγμα θα δεχτεί την Γκιπούθκοα, την Αλάβα όπως και πολλά άλλα κάστρα και χρήματα. Τον Δεκέμβριο του ίδιου χρόνου συνάντησε τον Ερρίκο στα σύνορα της Ναβάρρας και του υποσχέθηκε ότι θα κρατήσει κλειστά τα σύνορα της Ναβάρρας για τον Πέτρο και τον μαύρο πρίγκιπα, σε αντάλλαγμα θα λάβει το Λογρόνιο και πολλά χρήματα. Ο μαύρος πρίγκιπας όταν το άκουσε αποφάσισε να επιτεθεί στη Ναβάρρα για να εξαναγκάσει τον Κάρολο να δεχτεί τη μεταξύ τους συμφωνία, ο Κάρολος αρνήθηκε οποιαδήποτε συνάντηση με τον Ερρίκο και δήλωσε στον μαύρο πρίγκιπα ότι τα σύνορα του ήταν ανοιχτά και ότι θα ενωθεί μαζί του. Ο Κάρολος προσπάθησε να αποφύγει τη συμμετοχή του, ο μαύρος πρίγκιπας τον συνέλαβε και τον κράτησε αιχμάλωτο μέχρι τη λήξη του πολέμου με την Καστίλλη. Τα καμώματα που Καρόλου τον έκαναν περίγελο σε ολόκληρη τη Δυτική Ευρώπη.
Συμμαχία με τους Άγγλους
thumb|right|250px|Ο Κάρολος Β΄ της Ναβάρρας δίνει φόρο υποτέλειας στον Κάρολο Ε΄ της Γαλλίας (1371) - Μικρογραφία 15ου αιώνα. Με την έκρηξη νέου πολέμου ανάμεσα στη Γαλλία και την Αγγλία (1369) ο Κάρολος εκμεταλλεύτηκε την ευκαιρία να αυξήσει την εξουσία του στη Γαλλία. Συνάντησε τον Ιωάννη Δ' της Βρετάνης στη Ναντ και συμφώνησε μαζί του την αλληλουποστήριξη σε περίπτωση που ένας από τους δυο δεχόταν επίθεση από τη Γαλλία, με έδρα το Σερμπούρ έστειλε απεσταλμένους στον Κάρολο Ε' της Γαλλίας και στον Εδουάρδο Γ' της Αγγλίας. Δέχτηκε να προσφέρει τη βοήθεια του στον Γάλλο βασιλιά αν του προσφέρει τη Νορμανδία, αναγνωρίσει τα δικαιώματα του στη Βουργουνδία και του προσφέρει την ηγεσία του Μοντπελιέ. Στον Άγγλο βασιλιά πρόσφερε συμμαχία αλλά στην πραγματικότητα δεν ήθελε τους Άγγλους στα εδάφη του, τους χρησιμοποιούσε μόνο σαν απειλή απέναντι στον Κάρολο Ε. Ο Κάρολος Ε' απέρριψε όλες τις προτάσεις του, ο Εδουάρδος Γ' έστειλε στρατιωτική δύναμη στον Σηκουάνα τον Ιούλιο του 1370 υπό την ηγεσία του Ροβέρτου Κνολ και κάλεσε τον Κάρολο της Ναβάρρας να έρθει προσωπικά ο ίδιος στην Αγγλία για να τον συναντήσει. Ο Κάρολος της Ναβάρρας συνάντησε μυστικά τον Εδουάρδο Γ' της Αγγλίας στα ανάκτορα του Κλαρεντόν αλλά οι εγγυήσεις που έδωσε ήταν πού λίγες. Ο Κάρολος της Ναβάρρας συνέχισε ωστόσο να διαπραγματεύεται με τον Κάρολο Ε' της Γαλλίας ο οποίος φοβόταν την παγίδα στα βόρεια της Γαλλίας με τον στρατό του Ροβέρτου Κνολ που είχε στείλει ο Εδουάρδος. Η συνθήκη που του έστειλε τελικά ο Εδουάρδος Γ' στις 2 Δεκεμβρίου 1370 ήταν ένα νεκρό γράμμα λίγες μέρες μετά την απρόσμενη ήττα του Αγγλικού στρατού του Κνολ στη μάχη του Πόντβαλλεν, ο Κάρολος της Ναβάρρας κατάλαβε ότι δεν υπάρχει άλλη επιλογή από το να δώσει φόρο υποτέλειας στον Κάρολο Ε' της Γαλλίας.
Επέστρεψε στη Ναβάρρα στις αρχές του 1372, στη συνέχεια αποπειράθηκε δυο φορές να δηλητηριάσει τον Γάλλο βασιλιά συμμετέχοντας σε κινήματα εναντίον του. Στη συνέχεια προχώρησε σε διαπραγματεύσεις με τον Ιωάννη της Γάνδης ο οποίος είχε στόχο να γίνει βασιλιάς της Ναβάρρας μετά τον γάμο του με την κόρη του Πέτρου της Καστίλης Κωνσταντία της Καστίλης, δούκισσα του Λάνκαστερ. Ο Ερρίκος ωστόσο κατόρθωσε να νικήσει το 1373 τους Πορτογάλους που ήταν σύμμαχοι των Άγγλων πιέζοντας ταυτόχρονα τον Κάρολο της Ναβάρρας να κλείσει τον δρόμο σε οποιαδήποτε διέλευση του Ιωάννη της Γάνδης. Ο Κάρολος ωστόσο συνάντησε τον Ιωάννη της Γάνδης τον Μάρτιο του 1374 και συμφώνησε με τον Ιωάννη να του επιτρέψει να χρησιμοποιήσει σαν βάση του την Καστίλη για να επιτεθεί στη Ναβάρρα υπό την προϋπόθεση να ανακτήσει τις πόλεις του που είχαν κατακτηθεί από τον Ερρίκο. Η ξαφνική απόφαση του Ιωάννη της Γάνδης να επιστρέψει στην Αγγλία θεωρήθηκε από τον Κάρολο Β' προδοσία, γι'αυτό συμφώνησε να παντρέψει τον μεγαλύτερο γιο κι διάδοχο του Κάρολο Γ' της Ναβάρρας τον Μάιο του 1375 με την κόρη του Ερρίκου Ελεονώρα.
Οριστική πτώση από τον Ιωάννη της Καστίλης
Με τον θάνατο του Εδουάρδου Γ' (1377) πρότεινε στους Άγγλους να επιστρέψει στη Νορμανδία και να θέσει όλα τα λιμάνια και τα κάστρα της περιοχής στην υπηρεσία των Άγγλων, πρότεινε να πραγματοποιήσουν κοινή επίθεση στη Γαλλία και τον γάμο της κόρης του με τον νέο Άγγλο βασιλιά Ριχάρδο Β'. Η απειλή επίθεσης από την Καστίλη πίεσε τον Κάρολο να παραμείνει στη Ναβάρρα, έστειλε στη Νορμανδία τον μεγαλύτερο γιο του με πολλούς αυλικούς και τον καγκελάριο του Ζακ ντε Ρουέ για να προετοιμάσει τα κάστρα του να δεχτούν τους Άγγλους και έναν αυλικό με εντολή να δηλητηριάσει τον βασιλιά της Γαλλίας. Οι Άγγλοι του έστειλαν ενισχύσεις για να πολεμήσει στην Καστίλη αλλά τον Μάρτιο του 1378 τα σχέδια του αποκαλύφθηκαν. Στον δρόμο τους για τη Νορμανδία η αποστολή των Ναβαρραίων συνελήφθη στο Νεμούρ, στις αποσκευές τους βρέθηκε ολόκληρη η παράνομη αλληλογραφία τους με τους Άγγλους όπως και οι ομολογίες του Ζακ ντε Ρουέ, ο Κάρολος Ε' έστειλε στρατό να κυριεύσει όλες τις κτήσεις των Ναβαρραίων στη Νορμανδία (Απρίλιος - Ιούνιος 1378). Το Σερμπούρ-Οκτβίλ είχε μείνει μονάχα στη κατοχή του Καρόλου, έστειλε γράμμα στους Άγγλους ζητώντας τους ενισχύσεις για να το κρατήσει αντί γι'αυτό οι Άγγλοι το κατέλαβαν για τον εαυτό τους. Ο γιος του Καρόλου Λουδοβίκος παραδόθηκε στον Γάλλο βασιλιά και έγινε προστατευόμενος του δούκα της Βουργουνδίας, ο Ζάκ ντε Ρουέ και οι υπόλοιποι Ναβαρραίοι ευγενείς εκτελέσθηκαν.
Το καλοκαίρι του 1378 ο στρατός της Καστίλλης υπό τον Ιωάννη Α΄ της Καστίλης επιτέθηκε στη Ναβάρρα και τη λεηλάτησε. Ο Κάρολος Β' οπισθοχώρησε και πήγε στην Μπορντό να ζητήσει βοήθεια από τον Σερ Τζων Νεβίλ τον διοικητή της Γασκώνης, του έδωσε μια μικρή στρατιωτική βοήθεια υπό τον ευγενή Σερ Τόμας Τριβέ αλλά οι Άγγλοι πέτυχαν ελάχιστα πράγματα. Ο Ερρίκος Β΄ της Καστίλης ανήγγειλε ότι ο γιος του θα πραγματοποιήσει την άνοιξη νέα επίθεση στη Ναβάρρα και ο Κάρολος δεν είχε άλλη επιλογή από το να ζητήσει ειρήνη και να παραδοθεί. Στις 31 Μαρτίου 1379 με τη Συνθήκη της Βρυώνης συμφώνησε να συμμαχήσει με τη Γαλλία και την Καστίλη εναντίον των Άγγλων, παρέδωσε 20 κάστρα στη νότια Ναβάρρα μαζί με την πόλη της Τουδέλας στους Καστιλιάνους. Η σκανδαλώδης πολιτική καριέρα του Καρόλου είχε έρθει στο τέλος της, ήταν πλέον ανίσχυρος και ταπεινωμένος, παρέμεινε τυπικά βασιλιάς της Ναβάρρας αλλά χωρίς καμιά εξουσία.
Θάνατος
Ο Κάρολος Β' της Ναβάρρας πέθανε σε ηλικία 54 ετών με έναν φρικτό τρόπο όπως περιγράφεται σε πολλά χειρόγραφα. Είχε πάθει αποσύνθεση των άκρων του, συμβουλεύτηκε τον γιατρό του που του είπε να τυλίξει όλο το σώμα του με ένα λινό ύφασμα εμποτισμένο με κονιάκ. Μια υπηρέτρια κλήθηκε να ράψει το ύφασμα, σε κάποια στιγμή για να κλείσει τη ραφή χρησιμοποίησε κερί με αποτέλεσμα το ύφασμα να πάρει φωτιά και ο Κάρολος κάηκε ζωντανός.
Οικογένεια
Με τον γάμο του με την Ιωάννα των Καπετιδών (1343 - 1373), κόρη του Ιωάννη Β΄ της Γαλλίας, απέκτησε:
Λουίς Αλμπέρτο Λακάγιε Πόου
Ο Λουίς Αλμπέρτο Αλεχάντρο Απαρίσιο Λακάγιε Πόου (Luis Alberto Alejandro Aparicio Lacalle Pou, γενν. στις 11 Αυγούστου 1973) είναι Ουρουγουανός δικηγόρος, πολιτικός και πρόεδρος της Ουρουγουάης, μετά τη νίκη του στις γενικές εκλογές της Ουρουγουάης του 2019.
Ιστορικό
Ο Λακάγιε Πόου γεννήθηκε στο Μοντεβιδέο και είναι γιος του πρώην προέδρου της Ουρουγουάης, Λουίς Αλμπέρτο Λακάγιε και της Χούλια Πόου. Είναι παντρεμένος με τη Λορένα Πόνθε δε Λεόν και μαζί έχουν τρία παιδιά: τον Λουίς Αλμπέρτο, τη Βιολέτα και τον Μάνουελ.
Η πρωτοβάθμια και δευτεροβάθμια εκπαίδευσή του ολοκληρώθηκε στις Βρετανικές Σχολές του Μοντεβιδέο και το 1998 έλαβε το πτυχίο νομικής του από το Καθολικό Πανεπιστήμιο της Ουρουγουάης.
Πολιτική σταδιοδρομία
Στις γενικές εκλογές του 1999, εξελέγη εκπρόσωπος για το Κανελόνες, όπου υπηρετούσε την περίοδο 2000-2005. Επανεκλέχθηκε το 2004 με το κίνημα Herrerismo του Εθνικού Κόμματος, ένα κίνημα που ίδρυσε ο προπάππος του, ο Λουίς Αλμπέρτο ντε Ερέρα. Το 2009 εξελέγη για τρίτη συνεχόμενη φορά και υπηρέτησε μέχρι το 2015.
Η σταδιοδρομία του Λακάγιε Πόου αντικατοπτρίζει επιφανειακά εκείνη του Πέδρο Μπορδαμπέρι, επίσης υιού πρώην προέδρου της Ουρουγουάης, ο οποίος ακολούθησε τον πατέρα του στην πολιτική.
Ο Λακάγιε Πόου είναι ο ηγέτης των πολιτικών καταλόγων 404 (Μοντεβιδέο) και 400 (Κανελόνες).
2014
Στις 30 Μαρτίου 2014, ο Λακάγιε Πόου ξεκίνησε την καμπάνια του για την προεδρική υποψηφιότητα.
Την 1η Ιουνίου 2014, εκλέχτηκε ως μοναδικός δεξιός υποψήφιος του κόμματός του για τις προεδρικές εκλογές του Οκτωβρίου. Ηττήθηκε στο δεύτερο γύρο των προεδρικών εκλογών, στις 30 Νοεμβρίου 2014.
2019
Στις προκριματικές προεδρικές εκλογές του 2019, ο Λακάγιε Πόου συναγωνίστηκε εναντίον του Ενρίκε Αντία, του Κάρλος Ιαφιγκλιόλα, ξανά του Χόρχε Λαρανιάγκα και του νέου υποψηφίου Χουάν Σαρτόρι, με τον οποίο διατήρησε μία τεταμένη σχέση. Ο Λακάγιε Πόου τον κατηγόρησε ότι διέδωσε ψευδή νέα και μερικές από αυτές τις υποθέσεις ήρθαν στη δικαιοσύνη.
Ο Λακάγιε Πόου κέρδισε με το 53% των ψήφων, αρκετό για να ανακοινώσει την ίδια βραδιά της 30ης Ιουνίου, την Μπεατρίθ Αργκιμόν ως υποψήφια αντιπρόεδρο.
Στις 24 Νοεμβρίου 2019, ο Λακάγιε Πόου συγκέντρωσε το 48,71% της ανεπίσημης ψηφοφορίας στον δεύτερο γύρο των γενικών εκλογών του 2019. Ο αντίπαλός του, υποψήφιος του Frente Amplio και πρώην δήμαρχος του Μοντεβιδέο, Ντανιέλ Μαρτίνες έλαβε το 47,51% των ψήφων. Το εκλογικό δικαστήριο της Ουρουγουάης θα δημοσίευε τα επίσημα αποτελέσματα έως την Παρασκευή 29 Νοεμβρίου 2019, καθώς κάποιες ψηφοφορίες δεν είχαν μετρηθεί ακόμα, υπερβαίνοντας τη διαφορά μεταξύ των δύο υποψηφίων και έτσι είναι πολύ κοντά για το τελικό αποτέλεσμα. Ο Ντανιέλ Μαρτίνεζ δεν αναγνώρισε το αποτέλεσμα στη συνέχεια, περιμένοντας την επίσημη καταμέτρηση. Ωστόσο, ο Λακάγιε Πόου δήλωσε ανεπίσημα τον εαυτό του ως νικητή, καθώς οι ήδη μετρημένες ψήφοι σηματοδότησαν μία μη αναστρέψιμη τάση. Ο Μαρτίνες παραδέχθηκε επίσημα την ήττα του στις 28 Νοεμβρίου 2019. Στις 30 Νοεμβρίου, η οριστική καταμέτρηση ψήφων επιβεβαίωσε ότι ο Λακάγιε Πόου είναι ο νικητής, με το 48,8% των συνολικών ψήφων, έναντι 47,3% του Μαρτίνες. Όταν ανέλαβε καθήκοντα, έγινε ο πρώτος κεντροδεξιός πρόεδρος της Ουρουγουάης ύστερα από τον πατέρα του, ο οποίος υπηρέτησε από το 1990 έως το 1995.
Η ορκωμοσία του έγινε την 1η Μαρτίου 2020.
Εξωτερικοί σύνδεσμοι
Κατηγορία:Ηγέτες εν ενεργεία Κατηγορία:Πρόεδροι της Ουρουγουάης
Δωδεκάγραμμα
Το δωδεκάγραμμα είναι ένα αστερωειδές πολύγωνο που έχει δώδεκα πλευρές. Υπάρχει μόνο μία κανονική μορφή του, η οποία συμβολίζεται ως {12/5}. Το κανονικό δωδεκάγραμμα έχει την ίδια διάταξη κορυφών με το κανονικό δωδεκάγωνο, το οποίο μπορεί να θεωρηθεί ως {12/1}.
Η λέξη δωδεκάγραμμα συνδυάζει το αριθμητικό πρόθεμα δώδεκα- με το επίθεμα -γραμμή.
Ισογώνιες παραλλαγές
Το κανονικό δωδεκάγραμμα μπορεί να θεωρηθεί ως ένα σχεδόν περικομμένο εξάγωνο, t{6/5}={12/5}. Άλλες ισογώνιες παραλλαγές με κορυφές που ισαπέχουν μπορούν να κατασκευαστούν με δύο μήκη πλευρών.
Δωδεκαγράμματα ως ενώσεις
Υπάρχουν τέσσερα κανονικά δωδεκαγράμματα που είναι αστεροειδή σχήματα, {12/2}=2{6}, {12/3}=3{4}, {12/4}=4{3} και {12/6}=6{2}. Το πρώτο είναι μια ένωση δύο εξαγώνων, το δεύτερο είναι μια ένωση τριών τετραγώνων, το τρίτο είναι μια ένωση τεσσάρων τριγώνων και το τελευταίο είναι μια ένωση έξι διγώνων.
Πλήρες γράφημα
Το πλήρες γράφημα K12 παράγεται επιβάλλοντας όλα τα δωδεκάγωνα και τα δωδεκάγραμμα το ένα πάνω στο άλλο, συμπεριλαμβανομένου και του εκφυλισμένου «ένωση έξι διγώνων» (ευθύγραμμα τμήματα), {12/6}:
Κανονικά δωδεκαγράμματα στα πολύεδρα
Τα δωδεκαγράμματα μπορούν επίσης να ενσωματωθούν σε ομοιόμορφα πολύεδρα. Παρακάτω είναι τα τρία πρισματικά ομοιόμορφα πολύεδρα που περιέχουν κανονικά δωδεκαγράμματα.
Αφρικανική πλάκα
μικρογραφία Η Αφρικανική πλάκα είναι μια τεκτονική πλάκα που διασχίζεται από τον ισημερινό καθώς και τον πρώτο μεσημβρινό. Περιλαμβάνει το μεγαλύτερο μέρος της ηπείρου της Αφρικής, καθώς και ωκεάνιο φλοιό που βρίσκεται ανάμεσα στην ήπειρο και τις διάφορες μεσοωκεάνιες ράχες. Πριν από 60 με 10 εκατομμύρια έτη, άρχισε η ταφρογένεση της Σομαλικής πλάκας κατά μήκος της Τεκτονικής Τάφρου Ανατολικής Αφρικής. Δεδομένου ότι η αφρικανική ήπειρος αποτελείται από φλοιό τόσο από την Αφρικανική όσο και από την Σομαλική πλάκα, στη βιβλιογραφία η Αφρικανική πλάκα αναφέρεται και ως την αφρικανική πλάκα ως Νούμπιαν πλάκα για να την διακρίνει από την ήπειρο.
Οριοθετείται στα βόρεια από την Ευρασιατική, Αιγαιακή, και την πλάκα της Ανατολίας, στα νότια από την Ανταρκτική πλάκα, στα βορειοδυτικά και στα νοτιοδυτικά από το αποκλίνων περιθώριο της Βορειο-Αμερικανικής και της Νοτιο-Αμερικανικής πλάκας αντίστοιχα (όπου σχηματίζεται το κεντρικό και νότια τμήμα της Μεσο-Ατλαντικής ράχης). Στα βορειοανατολικά από την Αραβική πλάκα και στα νοτιοανατολικά από την Σομαλική πλάκα.
Παραπομπές
Κατηγορία:Τεκτονικές πλάκες Κατηγορία:Γεωλογία του Ινδικού Ωκεανού
Δημοτικό Στάδιο Πύργου
Το Δημοτικό Στάδιο Πύργου είναι στάδιο πολλαπλών χρήσεων στον Πύργο της Ελλάδας. Αυτή τη στιγμή χρησιμοποιείται κυρίως για ποδοσφαιρικούς αγώνες και είναι η έδρα του Πανηλειακού. Το στάδιο άνοιξε το 1978 και έχει χωρητικότητα 6.750 θεατών.
Το ρεκόρ προσέλευσης του σταδίου είναι 8.871 από έναν αγώνα του 1991. Ανακαινίστηκε το 2000 με προσθήκη κόκκινων και λευκών πλαστικών καθισμάτων.
Παραπομπές
Πυργος Δημοτικο Σταδιο Κατηγορία:Πύργος Ηλείας
Ντάριλ Χάνα
Η Ντάριλ Χάνα είναι Αμερικανίδα ηθοποιός. Γεννήθηκε το 1960 στο Σικάγο. Οι πιο γνωστές της δουλειές είναι οι ταινίες Ανθισμένες Μανόλιες, Wall Street και Kill Bill.
Παραπομπές
Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης
Παύλος (έξαρχος)
Το 717 στάλθηκε στη Σικελία να καταστείλει την εξέγερση των Σέργιου και Ονομάγουλου. Στο 727, στο Εξαρχάτο της Ραβέννας ξεσηκώθηκαν κατά της αυτοκρατορικής επιβολής λόγω της εικονομαχίας από τον αυτοκράτορα Λέων Γ΄ (717-741). Ο στρατός της Ραβένας και του Δουκάτου της Πενταπόλεως στασίασαν, καταγγέλλοντας τόσο τον Έξαρχο Παύλο όσο και τον αυτοκράτορα Λέων Γ ', και ανέτρεψαν όσους αξιωματικούς παρέμεναν πιστοί. Ο Παύλος συγκέντρωσε τις δυνάμεις που του απέμειναν πιστές και προσπάθησε να αποκαταστήσει την τάξη, αλλά σκοτώθηκε. Ο στρατός συζήτησε την εκλογή δικό του αυτοκράτορα και ξεκίνησε να βαδίσει στην Κωνσταντινούπολη, αλλά όταν ζήτησαν τη συμβουλή του Πάπα Γρηγορίου Β΄, αυτός τους αποθάρρυνε.
Πηγές
Κατηγορία:Βυζαντινοί Πατρίκιοι Κατηγορία:Έξαρχοι Ραβένας Κατηγορία:Κυβερνήτες του Θέματος Σικελίας Κατηγορία:Βυζαντινοί νεκροί σε μάχη
Μάρθα της Σουηδίας
Βιογραφία
Η Μάρθα Σοφία Λουίζα Δάγμαρ Θύρα γεννήθηκε στις 28 Μαρτίου 1901 στο Παλάτι του Διαδόχου Πρίγκιπα, και ήταν το δεύτερο παιδί και κόρη του Κάρολου, Δούκα του Βέστεργκετλαντ, και της Ίνγκεμποργκ της Δανίας.
Στις 21 Μαρτίου 1929 παντρεύτηκε τον Όλαφ, Διάδοχο Πρίγκιπα της Νορβηγίας, στον Καθεδρικό Ναό του Όσλο. Μαζί απέκτησαν τρία παιδιά:
Πέθανε στις 5 Απριλίου 1954 στο Πανεπιστημιακό Νοσοκομείο Ρικσοσπιτάλετ σε ηλικία 53 ετών. Είναι θαμμένη στο Φρούριο Άκερσους.
Παραπομπές
Κατηγορία:Οίκος των Μπερναντότ Κατηγορία:Οίκος του Γκλύξμπουργκ Κατηγορία:Σουηδοί ευγενείς Κατηγορία:Σουηδέζες πριγκίπισσες Κατηγορία:Διάδοχοι της Νορβηγίας Κατηγορία:Πριγκίπισσες της Νορβηγίας
Η γενιά των 592 ευρώ
Κατά τη διάρκεια της προετοιμασίας της, η σειρά είχε τον τίτλο "Η γενιά των 700 ευρώ". Εξαιτίας των οικονομικών και κοινωνικών ανακατατάξεων εκείνης της περιόδου, ακολούθησε την επικαιρότητα και ο τίτλος άλλαξε σε "Η γενιά των 592 ευρώ".
Πλοκή
Μια παρέα νέων ανθρώπων ζουν στην Ελλάδα της κρίσης του 2010 προσπαθούν να λύσουν τα προβλήματα της προσωπικής και οικονομικής τους ζωής. Ο Αλέξης, αρκετά ρομαντικός, εργάζεται σε μία αποτυχημένη διαφημιστική εταιρεία η όποια δεν του προσφέρει τίποτα από άποψη καριέρας. Ο Σταύρος, με υψηλό δείκτη IQ, κάνει διδακτορικό στη φυσική και συγκατοικεί με τον Ουκρανό μετανάστη Μίρι, με τον οποίο είναι εντελώς αντίθετοι σαν χαρακτήρες. Ο Χαραλάμπης, αιώνιος φοιτητής, δεν τον απασχολούν ιδιαίτερα τα θέματα επιβίωσης, καθώς ζει ακόμη με τους γονείς του. Η Ιωάννα από την Κύπρο, που είχε ως στόχο μέχρι τα 25 της χρόνια να κάνει οικογένεια και καριέρα σαν ψυχολόγος, βλέπει πως ο χρόνος αρχίζει και περνά χωρίς να έχει ακόμη καταφέρει τους στόχους της. Τέλος, η Κατερίνα, με σπουδές νομικής στην Οξφόρδη και το Harvard, επιστρέφει στην Ελλάδα με σκοπό να βρει μία θέση εργασίας αντίστοιχη των σπουδών της άλλα μάταια.
Εξωτερικοί σύνδεσμοι
Κατηγορία:Ελληνικές τηλεοπτικές σειρές Κατηγορία:Τηλεοπτικές σειρές Mega Κατηγορία:Ελληνικές κωμικές τηλεοπτικές σειρές
Χέντβιχ
Το Χέντβιχ ή Χέντβικ (η προφορά διαφέρει ανά περιοχή) είναι γερμανικό θηλυκό όνομα, το οποίο προέρχεται από την παλαιά γερμανική λέξη Χάντβιγκ, Χάντεβιγκ ή Χάντουβιγκ. Είναι γερμανικό όνομα που αποτελείται από τις λέξεις χάντου και βιγκ.
Το όνομα είναι γνωστό από τον 9ο αιώνα με την Χάντουβιγκ, κόρη του Λουδοβίκου της Γερμανίας. Το όνομα παρέμεινε δημοφιλές στη γερμανική υψηλή τάξη ευγενών κατά τη διάρκεια του 10ου και 11ου αιώνα. Άλλες μεσαιωνικές ορθογραφίες περιλαμβάνουν τις Χάθουβικ, Χαθεβίγκα, Χάντεβιχ, Χάθβιγκα, Χάντβιχ, Χάτβιγκ, Χάντβιγκ, Χέντιβιγκ, Χεντεβίγκα, Χέντεβιχ, Χέντεβιιχ, Χατοούιχ, Χέτβικ, Χάντουβιχ, Χάνταβιχ, Χάτουβιχ κλπ. Το όνομα είναι το αποτέλεσμα συγχώνευσης δύο ξεχωριστών ονομάτων.
Η ολλανδική μορφή είναι η Χάντεβιχ (Χαντεβάιχ). Το γερμανικό και ολλανδικό υποκοριστικό είναι το Χέντι. Η γερμανική ονομασία εισήλθε και στα σουηδικά περίπου τον 15ο αιώνα και εξακολουθεί να χρησιμοποιείται στη σουηδική γλώσσα, και σε μικρότερο βαθμό στη δανική και τη νορβηγική γλώσσα ως Χέντβιχ, με το υποκοριστικό να είναι το Χέντα. Επίσης, το γερμανικό όνομα προσαρμόστηκε στα πολωνικά ως Γιαντβίγκα. Μια γαλλική μορφή είναι η Έντβιγκε.
Παραπομπές
Κατηγορία:Γερμανικά ονόματα
Έλενα Ριμπάκινα
Η Έλενα Ριμπάκινα (ρωσικά: Елена Андреевна Рыбакина, γεννημένη στις 17 Ιουνίου 1999 στη Μόσχα) είναι Ρωσίδα επαγγελματίας αντισφαιρίστρια που από το 2018 εκπροσωπεί το Καζακστάν. Το 2022 έγινε η πρώτη παίκτρια από το Καζακστάν που κέρδισε τίτλο Grand Slam, το Γουίμπλετον κόντρα στην Ονς Ζαμπέρ.
Μέχρι σήμερα, έχει κατακτήσει τρεις τίτλους στο μονό της WTA. Επιπλέον κατέχει τέσσερις τίτλους στο απλό και άλλους τέσσερις τίτλους στο διπλό στα τουρνουά της ITF. Η υψηλότερη θέση που έχει βρεθεί στην παγκόσμια κατάταξη είναι η 7η.
Στυλ παιχνιδιού
Με ύψος 1,84 μ. έχει εξαιρετικό σερβίς και μπορεί να δημιουργήσει χτυπήματα εδάφους υψηλής ισχύος. Παίζει κυρίως από τη βασική γραμμή και έχει καλή κίνηση για το ύψος της.
Παραπομπές
Κατηγορία:Νικητές του Γουίμπλεντον Κατηγορία:Ρωσίδες αθλήτριες της αντισφαίρισης
Ρέινιερ Νόομς
Ο Ρέινιερ Νόομς (ολλανδικά: Reinier Nooms), π. 1623 - 1664, περισσότερο γνωστός ως Ζέεμαν (ναύτης στα ολλανδικά), ήταν Ολλανδός ζωγράφος και χαράκτης της χρυσής ολλανδικής εποχής στη ζωγραφική. Είναι γνωστός για τις εξαιρετικά λεπτομερείς και πιστές απεικονίσεις πλοίων στις θαλασσογραφίες και τα χαρακτικά του.
Βιογραφικά στοιχεία
Κατά την παραμονή του στη Γαλλία, δημοσίευσε δύο σειρές χαρακτικών που απεικόνιζαν απόψεις της γαλλικής πρωτεύουσας και της γύρω περιοχής που χαρακτηρίζονται από υψηλό βαθμό λεπτομέρειας και ακρίβειας. Αυτά τα χαρακτικά λειτούργησαν ως υπόδειγμα για πολλούς καλλιτέχνες, όπως για τον Γάλλο χαράκτη του 19ου αιώνα Σαρλ Μεριόν που επηρεάστηκε σε μεγάλο βαθμό από τα χαρακτικά των αστικών τοπίων του Παρισιού του Ολλανδού καλλιτέχνη και δημιούργησε τη δική του σειρά χαρακτικών του Παρισιού.
Κατά τη διάρκεια της δεκαετίας του 1650 σχεδίασε μια σειρά από συναρπαστικές έντυπες σειρές που παρέχουν πολλές πληροφορίες για το Άμστερνταμ, το πολυσύχναστο λιμάνι του, τις ολλανδικές πλωτές οδούς και τους τύπους σκαφών που ταξίδευαν, καθώς και απόψεις άλλων λιμανιών.
Ένα από τα τελευταία έργα του, από το 1664, παρουσιάζει το λιμάνι του Άμστερνταμ με το ναυτικό οπλοστάσιο, εκτίθεται στο Ναυτικό Μουσείο της Ολλανδίας.
Πέθανε στο Άμστερνταμ περίπου το 1664, σίγουρα πριν από τον Απρίλιο του 1667.
Παραπομπές
Κατηγορία:Ολλανδοί ζωγράφοι Κατηγορία:Ολλανδοί ζωγράφοι της Χρυσής Εποχής
Δεκάγραμμα
Στη γεωμετρία, το δεκάγραμμα είναι ένα αστεροειδές πολύγωνο που έχει δέκα πλευρές. Υπάρχει μόνο ένα κανονικό δεκάγραμμα, που περιέχει τις κορυφές ενός κανονικού δεκαγώνου, αλλά συνδέεται σε κάθε τρίτο σημείο. Επισημαίνεται με το σύμβολο Schläfli {10/3}.
Η λέξη δεκάγραμμα συνδυάζει το αριθμητικό πρόθεμα δέκα- με το επίθεμα -γραμμή.
Κανονικό δεκάγραμμα
Για ένα κανονικό δεκάγραμμα με μήκος ακμής την μονάδα, οι αναλογίες των σημείων διέλευσης σε κάθε ακμή είναι όπως φαίνεται παρακάτω:
Συναφή σχήματα
Με βαθύτερες περικοπές του κανονικού πενταγώνου και του πενταγράμμου μπορεί να παραχθούν ενδιάμεσες μορφές αστεροειδών πολυγώνων με δέκα ισαπέχουσες κορυφές και δύο μήκη ακμών που παραμένουν ισογώνιες (ανά δύο οι κορυφές μπορούν να μετατραπούν η μία στην άλλη με τη συμμετρία του σχήματος).
Εξωτερικοί σύνδεσμοι
Κατηγορία:Πολύγωνα
Μπουρίδες
Ιστορικό
Ο πρώτος ηγεμόνας της δυναστείας των Μπουριδών ήταν ο Τούρκος Τογτεκίν (Ζαχίρ αντ-Ντιν Τογτεκίν το αραβικό του όνομα), σημαντικός αξιωματούχος του εμιράτου, που είχε ξεκινήσει ως σκλάβος του Σελτζούκου ηγεμόνα Τουτούς Α΄ της Δαμασκού, και συνέχισε ως αξιωματούχος του δευτερότοκου γιου του Τουτούς, Αμπού Νασρ Σαμς αλ-Μουλούκ Ντουκάκ, διάδοχου εμίρη της Δαμασκού. Μετά το θάνατο του Ντουκάκ το 1104, κατέλαβε την πόλη για τον εαυτό του ως αταμπέκος του μικρής ηλικίας νομίμου ηγεμόνα Τουτούς Β΄. Οι Μπουρίδες κέρδισαν την αναγνώριση και τη συνακόλουθη αποφυγή των Αββασιδών να αναμειγνύονται στις υποθέσεις του εμιράτου, σε αντάλλαγμα αξιοσημείωτων δώρων. Το 1126 οι Μπουρίδες ηττήθηκαν από τους Σταυροφόρους στη μάχη του Μαρτζ αλ-Σαφφάρ, αλλά κατάφεραν να εμποδίσουν την κατάληψη της Δαμασκού κατά τη Β΄ Σταυροφορία. Η δυναστεία κυβέρνησε την πόλη και τη γύρω περιοχή μέχρι το 1154, όταν αυτή κατελήφθη από τον Νουρ αντ-Ντιν Ζένγκι, ηγεμόνα του μεγαλύτερου τμήματος της Συρίας.
Παραπομπές
Κατηγορία:Μουσουλμανικές δυναστείες
Σχέσεις Πολωνίας-Τανζανίας
Οι σχέσεις Πολωνίας-Τανζανίας είναι οι διμερείς διπλωματικές σχέσεις μεταξύ της Δημοκρατίας της Πολωνίας και της Ηνωμένης Δημοκρατίας της Τανζανίας. Και τα δύο έθνη είναι μέλη των Ηνωμένων Εθνών και του Παγκόσμιου Οργανισμού Εμπορίου.
Ιστορία
Μεταξύ 1942 και 1944, 18.000 Πολωνοί πρόσφυγες έφτασαν στην κενυάτικη πόλη-λιμάνι Μομπάσα και μεταφέρθηκαν στο έδαφος της Ταγκανίκα (γνωστή σήμερα ως Τανζανία). Οι πρόσφυγες ήταν μέρος μιας μεγαλύτερης εξόδου μεταξύ 320.000 και ενός εκατομμυρίου Πολωνών εκτοπισμένων, οι οποίοι αναγκάστηκαν να εγκαταλείψουν την Πολωνία από τη Σοβιετική Ένωση κατά τη διάρκεια του Β΄ Παγκοσμίου Πολέμου και στάλθηκαν στα ανατολικά μέρη της Σοβιετικής Ένωσης και της Σιβηρίας. Με τη βοήθεια του Στρατού του Άντερς, περίπου 110.000 Πολωνοί εκτοπισμένοι μεταφέρθηκαν από τη Σοβιετική Ένωση στην Περσία και 18.000 από αυτούς τους πρόσφυγες στάλθηκαν στην Ανατολική Αφρική.
Ενώ ήταν στην Τανγκανίκα, οι πρόσφυγες στάλθηκαν σε στρατόπεδα οικισμού στις Ιφούντα, Κιγκόμα, Κιντουγκάλα, Κοντόα, Μορογκόρο και Τενγκέρου. Οι πρόσφυγες θα παρέμεναν στην Ταγκανίκα μέχρι το 1949, όταν πολλοί επανεγκαταστάθηκαν στην Αυστραλία, τον Καναδά και το Ηνωμένο Βασίλειο.
Οι διπλωματικές σχέσεις μεταξύ Πολωνίας και Τανζανίας συνήφθησαν το 1961. Το 1962, η Πολωνία άνοιξε μόνιμη πρεσβεία στο Νταρ ες Σαλάμ. Το 1987, ο Υπουργός Εξωτερικών της Τανζανίας, Μπέντζαμιν Μουκάπα, πραγματοποίησε επίσημη επίσκεψη στην Πολωνία. Η πολωνική πρεσβεία έκλεισε το 2008 και η Πολωνία ήταν διαπιστευμένη στην Τανζανία από την πρεσβεία της στο Ναϊρόμπι της Κένυας. Το 2003, ο Μπέντζαμιν Μουκάπα επέστρεψε στην Πολωνία ως Πρόεδρος της Τανζανίας.
Το 2012, η Πολωνία άνοιξε ένα επίτιμο προξενείο στην Τανζανία και το 2018, η Πολωνία άνοιξε εκ νέου την πρεσβεία της στο Νταρ ες Σαλάμ, εννέα χρόνια μετά το κλείσιμο της. Την επανέναρξη της πρεσβείας προέδρευσε ο Πολωνός Υπουργός Εξωτερικών Γιάτσεκ Τσαπουτόβιτς και ο Τανζανός Υπουργός Εξωτερικών Αουγκουστίνε Μαχίγκα. Η Τανζανία είναι ένας από τους κύριους δικαιούχους της πολωνικής αναπτυξιακής βοήθειας και η Τανζανία είναι ένας από τους εταίρους προτεραιότητας της Πολωνίας στην Υποσαχάρια Αφρική.
Υψηλόβαθμες επισκέψεις
Υψηλόβαθμες επισκέψεις από την Πολωνία στην Τανζανία
Υψηλόβαθμες επισκέψεις από την Τανζανία στην Πολωνία
Διμερείς συμφωνίες
Και τα δύο έθνη έχουν υπογράψει μερικές διμερείς συμφωνίες, όπως τη συμφωνία επιστημονικής και τεχνικής συνεργασίας (1965), τη συμφωνία για την επέκταση της πίστωσης ενίσχυσης (2015) και το μνημόνιο συμφωνίας για επιχειρηματική συνεργασία και επενδύσεις.
Τουρισμός και μεταφορές
Το 2017, 10.000 Πολωνοί πολίτες επισκέφθηκαν την Τανζανία. Υπάρχουν απευθείας πτήσεις μεταξύ Πολωνίας και Τανζανίας με την Smartwings Poland.
Εμπορικές συναλλαγές
Το 2017, το εμπόριο μεταξύ Πολωνίας και Τανζανίας ανήλθε σε 108,5 εκατομμύρια δολάρια ΗΠΑ. Οι κύριες εξαγωγές της Πολωνίας στην Τανζανία περιλαμβάνουν: σιτηρά (κυρίως σιτάρι), κλωστοϋφαντουργικά και ηλεκτρικά εξαρτήματα, όπως καλώδια, μονωμένα καλώδια και ηλεκτρικά καλώδια. Οι κύριες εξαγωγές της Τανζανίας στην Πολωνία είναι ο καπνός και ο καφές. Οι άμεσες ξένες επενδύσεις της Πολωνίας στην Τανζανία έφτασαν τα 110 εκατομμύρια δολάρια το 2017, μεγάλο μέρος των οποίων στηρίζει τον γεωργικό τομέα μέσω δανείων.
Παραπομπές
Τανζανια Τανζανια
Σαιν-Λαμαίν
Το Σαιν-Λαμαίν (γαλλικά: Saint-Lamain) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ζυρά
Τελικός Κυπέλλου Αγγλίας 2009
Πορεία προς τον τελικό
Στην πορεία τους οι δυο ομάδες για τον τελικό απόκλεισαν τις εξής ομάδες:
Τα παρακάτω γράμματα υποδηλώνουν σε ποια κατηγορία αγωνιζόταν η ομάδα που αντιμετώπιζαν οι δύο φιναλίστ του τελικού. Το εντός και εκτός υποδηλώνει αν το παιχνίδι έγινε εντός η εκτός έδρας για τον φιναλίστ.
Σχετικά με τον τελικό
Πριν τον αγώνα, η Τσέλσι είχε κατακτήσει 4 φορές το κύπελλο Αγγλίας και η Έβερτον 5.
Δεδομένου ότι οι φανέλες των δύο φιναλίστ είχαν μπλε χρώμα, η επιλογή τους για το τελικό καθορίστηκε μέσω στρίψιμου νομίσματος. Ευνοήθηκε η Έβερτον, στην οποία επιτράπηκε να αγωνιστεί με την παραδοσιακή της φανέλα, ενώ η Τσέλσι υποχρεώθηκε στη δεύτερη στολή της που το 2009 ήταν –όλη– κίτρινη.
Η μπάλα για τον τελικό ήταν από την εταιρία Umbro.
Ο αγώνας
Ο Λουί Σαχά σκόραρε μόλις στο 25 δευτερόλεπτο του τελικού και πέτυχε το γρηγορότερο γκολ σε τελικό του Κυπέλλου Αγγλίας και κατέρριψε ένα ρεκόρ που κρατούσε από το 1895 ο Μπομπ Τσατ που είχε σκοράρει στον τελικό του τουρνουά εκείνης της χρονιάς. Η Τσέλσι στην συνέχεια πίεσε και σκόραρε με τον Ντιντιέ Ντρογκμπά στο 21' του παιχνιδιού μετά από σέντρα του Μαλουντά. Η Τσέλσι συνέχισε να έχει την κατοχή της μπάλας με τον Φρανκ Λάμπαρντ αμέσως μετά το γκολ να σουτάρει δυνατά αλλά άστοχα. Το παιχνίδι παρέμεινε ισόπαλο για το πρώτο ημίχρονο. Το παιχνίδι παρέμεινε κλειστό και για το δεύτερο ημίχρονο πλην ελαχίστων εξαιρέσεων ένα σουτ του Λουί Σαχά άλλο ένα του Νικολά Ανελκά έφυγαν άουτ. Η Έβερτον έχασε τη μεγαλύτερη ευκαιρία στο 67' όταν ο Λέιτον Μπέινς σέντραρε από τα αριστερά αλλά η κεφαλιά του Λουί Σαχά έφυγε άουτ. Πέντε λεπτά αργότερα η Τσέλσι κατάφερε να σκοράρει με ένα δυνατό αριστερό σουτ του Φρανκ Λάμπαρντ να νικάει τον Τιμ Χάουαρντ και να διαμορφώνει το τελικό 2-1. Με την Τσέλσι να χάνει ακόμα μια ευκαιρία όταν το σουτ του Μαλουντά χτύπησε στο οριζόντιο δοκάρι αλλά δεν πέρασε τη γραμμή του τέρματος.
Πηγές
Κατηγορία:Αθλητισμός στο Λονδίνο Κατηγορία:Τελικοί κυπέλλου Αγγλίας Κατηγορία:Ποδόσφαιρο το 2009
Σαιν-Λωράν-αν-Γκρανβώ
Το Σαιν-Λωράν-αν-Γκρανβώ (γαλλικά: Saint-Laurent-en-Grandvaux) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ζυρά
Εκκλησία της Λόμισα
Η Eκκλησία της Λόμισα ( ლომისა) είναι ένας μεσαιωνικός χριστιανικός ναός που βρίσκεται στην κορυφογραμμή του ομώνυμου όρους, σε υψόμετρο 2.200 μ. από το επίπεδο της θάλασσας, μεταξύ των κοιλάδων Κσάνι και Άραγκβι, στην περιοχή Μτιουλέτι του μχάρε Μτσχέτα-Μιανέτι στην ανατολική Γεωργία. Πρόκειται για μία απλή πέτρινη εκκλησία του 9ου-10ου αιώνα που είναι αφιερωμένη στον Άγιο Γεώργιο. Ετήσια στον ναό διεξάγεται ένα φεστιβάλ, κατά την 7η εβδομάδα μετά το Πάσχα, στο οποίο γίνονται μαζικές θυσίες ζώων. Λόγω της ιστορικής και πολιτιστικής σημασίας της, η εκκλησία είναι αναγνωρισμένη ως Αμετακίνητο Μνημείο Πολιτιστικής Κληρονομιάς της Γεωργίας.
Τοποθεσία και αρχιτεκτονική
Η Εκκλησία του Αγίου Γεωργίου έχει διαστάσεις 14,5 × 7,8 μ. Είναι χτισμένη από ακατέργαστες πέτρες τον 9ο-10ο αιώνα. Η είσοδος είναι στα νότια. Το κτίριο είναι μερικά ερειπωμένο και φαίνεται πως έχει ανακατασκευαστεί αρκετές φορές ενώ έχουν γίνει και μεταγενέστερες επεκτάσεις-προσθήκες. Η θολωτή οροφή στηρίζεται στην αψίδα που υποβαστάζεται από τις παραστάδες. Οι διαμήκεις τοίχοι διαθέτουν κόγχες. Γύρω από το ναό υπάρχουν τα ερείπια παλαιών δομών, όπως του διώροφου καμπαναριού.
Ιστορία
Η εκκλησία της Λόμισα εμφανίζεται σε πολλούς τοπικούς θρύλους και παραμύθια. Λέγεται ότι χτίστηκε εδώ για το θαύμα της απελευθέρωσης 7.000 Γεωργιανών που κρατούνταν αιχμάλωτοι στην Χορασμία, που έγινε μέσω μιας εικόνας του Αγίου Γεωργίου την οποία έφερε ένα βόδι που ονομαζόταν Λόμα («λιοντάρι»). Ένας άλλος μύθος λέει ότι ένας διοικητής του βασιλικού στρατού που περνούσε από εκεί δεν έβρισκε καυσόξυλα, οπότε βρήκε και έκαψε την ξύλινη πόρτα της εκκλησίας. Έτσι, προκάλεσε την οργή της εικόνας και οι στρατιώτες του τυφλώθηκαν. Η όραση τους δεν επέστρεψε μέχρις ότου ο διοικητής υποσχέθηκε να δωρίσει μία σιδερένια πόρτα στην εκκλησία. Στο εσωτερικό της εκκλησίας διατηρείται ακόμα μία τεθωρακισμένη πόρτα από ξύλο δρυός που φέρει Γεωργιανές επιγραφές του 16ου-17ου αιώνα. Επίσης, στην εκκλησία υπάρχει μια παλιά τεράστια σιδερένια αλυσίδα, που οι πιστοί την φορούν γύρω από το λαιμό τους, και περπατούν γύρω από το ιερό 3 φορές αριστερόστροφα για να κάνουν μια υπόσχεση ή μια ευχή.
Ιστορικά, η εκκλησία της Λόμισα ήταν η πιο ιερή για τους Γεωργιανούς χριστιανούς ορειβάτες και ο πιο δεσμευτικός όρκος τους ήταν στο όνομα του Αγίου Γεωργίου της Λόμισα. Ήταν η τοποθεσία όπου οι ντόπιοι συγκεντρώνονταν για να συζητήσουν για θέματα πολέμου και ειρήνης. Η εκκλησία βρισκόταν υπό την αιγίδα των Γεωργιανών βασιλέων και ευγενών. Επίσης, φαίνεται ότι υπήρχαν δουλοπάροικοι στην κατοχή της. Στη δεκαετία του 1320 ο Βασιλιάς Γεώργιος Ε' της Γεωργίας έκανε μια στάση στη Λόμισα για να προσευχηθεί στον Άγιο Γεώργιο, στο δρόμο του γυρισμού από ένα ταξίδι στο Φαράγγι του Νταριάλ. Αυτός ο Βασιλιάς εξέδωσε ένα σύνολο νόμων ειδικά για τη ρύθμιση των συνθηκών στις ορεινές κοιλάδες. Μια από τις ρήτρες έλεγε: έστω ότι κάποιος δολοφονεί έναν χωρικό της Λόμισα και τον φέρουν ενώπιον του βασιλιά ή άλλου αξιωματούχου, τότε θα του επιβληθεί πρόστιμο αξίας 1.500 τεμαχίων αργύρου.
Ετήσιο φεστιβάλ της Λόμισα
Στην εκκλησία της Λόμισα διεξάγεται το ομώνυμο ετήσιο φεστιβάλ, το Λόμισομπα, που μάλλον είναι κατάλοιπο μιας αρχαίας προ-χριστιανικής θρησκείας που ξεπεράστηκε από σεβασμό στον Άγιο Γεώργιο. Κάθε χρόνο, την Τετάρτη της 7ης εβδομάδας μετά το Πάσχα, χιλιάδες άνθρωποι από διάφορες περιοχές της Γεωργίας, κυρίως από τα Μτιουλέτι, Κέβι και Κεφσουρέτι, κάνουν ένα ιερό ταξίδι προς την εκκλησία της Λόμισα. Το φεστιβάλ περιλαμβάνει μία μεγάλης κλίμακας τελετουργική θυσία ζώων, στην οποία εκατοντάδες ζώα, κυρίως εκτρεφόμενα όπως πρόβατα, σφαγιάζονται κάτω στην κοιλάδα, κοντά στην εκκλησία. Την δεκαετία του 2010, η παράδοση καταδικάστηκε από τους ακτιβιστές για τα δικαιώματα των ζώων, εντούτοις οι ντόπιοι την συνέχισαν. Οι Γεωργιανοί Ορθόδοξοι κληρικοί έχουν δηλώσει ότι η Εκκλησία «προτιμά αναίμακτες θυσίες», αλλά δεν απαγορεύει την παράδοση της θανάτωσης ζώων και επακόλουθου σούπρα (γιορτή).
Παραπομπές
Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας
Πρωθυπουργός της Ιρλανδίας
Ο πρωθυπουργός της Ιρλανδίας (στα ιρλανδικά: Τίσεχ, Taoiseach ) είναι ο επικεφαλής της κυβέρνησης της Ιρλανδικής Δημοκρατίας.
Ο κάτοχος του αξιώματος διορίζεται από τον Πρόεδρο της χώρας έπειτα από την εκλογή του από την Dáil Éireann, όπως λέγεται η κάτω βουλή του Oireachtas (κοινοβούλιο). Παραμένει στη θέση του όσο απολαμβάνει της εμπιστοσύνης της πλειοψηφίας των μελών του Ιρλανδικού Κοινοβουλίου (Dáil).
Η ιρλανδική λέξη taoiseach σημαίνει «αρχηγός» και υιοθετήθηκε στο Σύνταγμα της Ιρλανδίας του 1937 ως ο τίτλος του «αρχηγού της κυβέρνησης ή του πρωθυπουργού». Είναι ο επίσημος τίτλος μόνο του αρχηγού της κυβέρνησης της Ιρλανδίας. Δεν χρησιμοποιείται ούτε στα αγγλικά ούτε στα ιρλανδικά για τους πρωθυπουργούς άλλων χωρών, οι οποίοι αντ' αυτού αναφέρονται στα ιρλανδικά με τον γενικό όρο príomh-aire.
Σημερινός πρωθυπουργός της Ιρλανδίας (τίσεχ) είναι ο Λίο Βαράντκαρ, ηγέτης του κόμματος Fine Gael, ο οποίος ανέλαβε ξανά τα καθήκοντά του στις 17 Δεκεμβρίου 2022 μετά από προγραμματισμένη εναλλαγή ως μέρος της συμφωνίας συνασπισμού μεταξύ των κομμάτων Fianna Fáil, Fine Gael και του Κόμματος των Πρασίνων. Ο Μιχόλ Μάρτιν κατείχε τη θέση από τον Ιούνιο του 2020 έως τον Δεκέμβριο του 2022 στο πλαίσιο αυτής της συμφωνίας.
Κατάλογος αξιωματούχων
Πριν τεθεί σε ισχύ το Σύνταγμα του 1937, ο αρχηγός της κυβέρνησης αναφερόταν ως Πρόεδρος του Εκτελεστικού Συμβουλίου. Στο αξίωμα αυτό υπηρέτησε πρώτος ο Γουίλιαμ Κογκρέιβ του κόμματος Cumann na nGaedheal την περίοδο 1922–32 και στη συνέχεια ο Έιμαν ντε Βαλέρα του Fianna Fáil την περίοδο 1932–37. Οι πρωθυπουργοί είναι, παραδοσιακά, αριθμημένοι με τέτοιον τρόπο ώστε να συμπεριλαμβάνουν τον Κοσγκρέιβ. Έτσι, ο Λίο Βαράντκαρ θεωρείται ο 14ος Τίσεχ, όχι ο 13ος.
Πρόεδρος του Εκτελεστικού Συμβουλίου
{|class="wikitable" style="text-align:center"
!Σειρά !Εικόνα !width=20% |Όνομα (Γέννηση–Θάνατος) Εκλ. περιφέρεια !colspan=2 width=15% |Διάρκεια θητείας !Κόμμα !colspan=2 width=20% |Εκτ. Συμβούλιο Σύνθεση !colspan=2 width=15% |Αντιπρόεδρος !Βουλή (Dáil) (εκλεγμένη) !style="background:; color:white;" rowspan=5 |1 !style="background:#66BB66; color:white;" rowspan=3 |2
Taoiseach
!Σειρά !Εικόνα !width=20% |Όνομα (Γέννηση–Θάνατος) Εκλ. περιφέρεια !colspan=2 width=15% |Διάρκεια θητείας !Party !colspan=2 width=20% |Κυβέρνηση Σύνθεση !colspan=2 width=15% |Tánaiste (αντιπρόεδρος της κυβέρνησης) !Κάτω Βουλή (Dáil) (εκλεγμένη) !style="background:#66BB66; color:white;" rowspan=4 |(2) !style="background:#6699FF; color:white;" |3 !style="background:#66BB66; color:white;" |(2) !style="background: #6699FF"; color:white;" |(3) !style="background:#66BB66; color:white;" |(2) !style="background:#66BB66; color:white;" rowspan=3 |4 !style="background:#66BB66; color:white;" rowspan=2 |5 !style="background:#6699FF; color:white;" |6 !style="background:#66BB66; color:white;" |(5) !style="background:#66BB66; color:white;" |7 !style="background:#6699FF; color:white;" |8 !style="background:#66BB66; color:white;" |(7) !style="background:#6699FF; color:white;" rowspan=2 |(8) !style="background:#66BB66; color:white;" rowspan=3 |(7) !style="background:#66BB66; color:white;" rowspan=3 |9 !style="background:#6699FF; color:white;" |10 !rowspan=4 style="background:#66BB66; color:white;" |11 !style="background:#66BB66; color:white;" |12 !rowspan=3 style="background:#6699FF; color:white;" |13 ! rowspan=2 style="background:#6699FF; color:white;" |14 !style="background:#66BB66; color:white;" |15 !style="background:#66BB66; color:white;" |(14)
Υποσημειώσεις
<references group="lower-greek"/>
Παραπομπές
Κατηγορία:Πολιτική της Ιρλανδίας Ιρλανδια
Σαιντ-Ιμετιέρ-συρ-Βαλούζ
Το Σαιντ-Ιμετιέρ-συρ-Βαλούζ (γαλλικά: Saint-Hymetière-sur-Valouse) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ζυρά
Γιάννης Σαββιδάκης
Ο Γιάννης Σαββιδάκης (1 Απριλίου 1963) είναι Έλληνας τραγουδιστής, συνθέτης, στιχουργός και ηθοποιός.
Πρώτα χρόνια
Από μικρός έδειξε το πάθος του για τη μουσική. Στα 12 του χρόνια ξεκίνησε μαθήματα κιθάρας και βιολιού. Καθώς έδειχνε ιδιαίτερη ικανότητα στο να αποστηθίζει τον ρυθμό και τους στίχους των τραγουδιών, η οικογένειά του υπήρξε το πρώτο του ακροατήριο σε κάθε ανάλογη περίσταση.
Πρώτη εμφάνιση
Η πρώτη του εμφάνιση στο ευρύ κοινό ήταν στον διαγωνισμό τραγουδιού της Eurovision τo 1989 με τη Μύρινα, γνωστή φωνή της εποχής. Εκπροσωπώντας την Κύπρο έλαβαν, μαζί με τη Φανή Πολυμέρη, την 11η θέση με το τραγούδι «Απόψε Ας Βρεθούμε».
Ζωντανές Παραστάσεις
Τον χειμώνα του 1993 εμφανίζεται μαζί με τον Μίμη Πλέσσα στο "Σινεμά ο δικός μας παράδεισος" στο κέντρο "Ζυγός".
Παραπομπές
Κατηγορία:Έλληνες άνδρες τραγουδιστές Κατηγορία:Έλληνες στιχουργοί Κατηγορία:Έλληνες συνθέτες Κατηγορία:Έλληνες άνδρες ηθοποιοί τηλεόρασης
Microsoft Office 2000
Το Microsoft Office 2000 είναι έκδοση του Microsoft Office που Είναι διάδοχος του Microsoft Office 97 και προκάτοχος του Microsoft Office XP. Αποτελείται από 5 διαφορετικές εκδόσεις με το Office 2000 Developer να είναι το πιο περιεκτικό.
Το Office 2000 ήταν η πρώτη έκδοση του Office που χρησιμοποιούσε τεχνολογία Windows Installer. Η πρώτη αναβάθμιση ήταν το Service Release 1, ενώ οι μετέπειτα αναβαθμίσεις ονομάζονταν service packs. Το τελευταίο service pack ήταν το Service Pack 3, που κυκλοφόρησε στις 21 Οκτωβρίου του 2002. Το Office 2000 ήταν η τελευταία έκδοση του Microsoft Office που υποστήριζε τα Windows 95. Η βασική υποστήριξη έληξε στις 30 Ιουνίου 2004, ενώ η εκτεταμένη υποστήριξη έληξε στις 14 Ιουλίου 2009.
Το Office 2000 είχε επίσης και easter eggs, με τα περισσότερα να έχουν αφαιρεθεί από το SR-1. Ως παράδειγμα, το Microsoft Excel περιείχε ένα μυστικό παιχνίδι με το όνομα Dev Hunter.
Εκδόσεις
Συνολικά, πέντε εκδόσεις του Office 2000 ήταν διαθέσιμες:
Το Microsoft Office 2000 Personal σχεδιάστηκε για την Ιαπωνική αγορά και περιείχε το Word 2000, το Excel 2000 και το Outlook 2000.
Παραπομπές
Office 2000
Ροδία (αποσαφήνιση)
Η λέξη Ροδία μπορεί να αναφέρεται:
Τζίνι Ουέσλι
Η Τζίνι Ουέσλι (ολόκληρο όνομα Τζινερβα Μόλλυ Ουέσλι) (Αγγ.Ginerva "Ginny" Molly Weasley) είναι φανταστικός χαρακτήρας στη σειρά μυθιστορημάτων Χάρι Πότερ της Τζ. Κ. Ρόουλινγκ. Η Τζίνι παρουσιάζεται στο πρώτο βιβλίο της  σειράς, ο Χάρι Πότερ και η Φιλοσοφική Λίθος.Το βιβλίο την παρουσιάζει ως το νεαρότερο και μόνο κορίτσι στην οικογένεια Ουέσλι. Ο Χάρι Πότερ στο έκτο έτος τα φτιάχνει μαζί της μετά από προσπάθεια της Τζίνι δύο χρόνων(πρώτο και δεύτερο έτος). Χωρίζουν μετά στο ίδιο έτος αλλά τα βρίσκουν ξανά μετά την μάχη του Χόγκουαρτς. Παντρεύονται και κάνουν τρία παιδιά,την Λίλι Πότερ,τον Άλμπους Σέρβερους Πότερ και τον Τζέιμς Πότερ.Η Τζίνι Ουέσλι είναι ένα από τα σημαντικότερα πρόσωπα για τον Χάρι Πότερ.
Είναι μάγισσα αγνού αίματος που γεννήθηκε στις 11 Αυγούστου 1981.
Βιβλία
Στα βιβλία της σειράς πρωτοεμφανίζεται στο 2, αποχαιρετώντας τα αδέρφια της στο Σταθμό του Κινγκς Κρος. Παίζει σημαντικό ρόλο το πνεύμα του Βόλντενμορτ. Μετά επανεμφανίζεται στο 5, όπου διορίζεται αναπληροματικός ανιχνευτής και αργότερα κανονικός, ενώ σημειώνει μεγάλη πρόοδο στο στρατό του Ντάμπλντορ. Μετά επίσης πολεμάει στο Υπουργείο μαγείας. Στο 6 βιβλίο εμφανίζεται ως κυνηγός στην ομάδα Κουίντιτς και ως κοπέλα του Χάρι, όπου πολεμάει επίσης στη πρώτη μάχη του Χόγκουαρτς. .Στο 7 βιβλίο δεν εμφανίζεται πολύ καθώς δε διαδραματίζεται στο κάστρο αλλά αναφέρεται όταν πολεμάει. Επίσης εμφανίζεται ως σύζυγος του Χάρι, ως μητέρα του Τζέιμς του Άλμπους και της Λίλη.
Με τον Χάρι απέκτησαν τρία υπέροχα παιδιά τους Πότερ.
Όταν μεγαλώνει εργάζεται ως αθλητική ρεπόρτερ στον αλλα παίζει και ως κυνηγός στην ίδια ομάδα με το Χάρι.
Συνολικά έχει έξι αδέρφια. Από αυτά ο Φρεντ έχει σκοτωθεί. Τα αδέρφια συνολικά είναι: ο Τζόρτζ, ο Ρον, Πέρσι, ο Τσάρλι και ο Μπίλ.
Παραπομπές
Κατηγορία:Χαρακτήρες της σειράς Χάρι Πότερ
Ιωάννης Γ΄ Ριζοκόπος
Ο Ιωάννης Γ΄ ο Ριζοκόπος ήταν βυζαντινός αξιωματούχος, πατρίκιος και Έξαρχος Ραβένας από το 710 έως το 711. Ο Ιωάννης διορίστηκε έξαρχος σε μία εποχή που υπήρχε αναταραχή στο εξαρχάτο και στάσεις. Αποβιβάστηκε στην Νάπολη με πιστά σε αυτόν στρατεύματα, όπου συνάντησε τον Πάπα Κωνσταντίνο όπου ανταποκρίθηκε σε μια αυτοκρατορική κλήτευση στην Κωνσταντινούπολη. Ο Ιωάννης στη συνέχεια προχώρησε προς τη Ραβέννα μέσω Ρώμης, όπου «έκοψε τον λαιμό" σε αρκετούς ανώτερους παπικούς αξιωματούχους, σύμφωνα με το "Liber Pontificalis" . Ο Ρίτσαρντς εξηγεί αυτή τη βίαιη πράξη σαν μια προσπάθεια να λεηλατήσουν το παπική θησαυροφυλάκιο.
Ο Ιωάννης συνέχισε προς την Ραβένα, όπου πέθανε λίγο μετά, αν και οι λεπτομέρειες του θανάτου του δεν έχουν καταγραφεί. Το "Liber Pontificalis" λέει ότι στη πέθανε στην Ραβέννα από ατιμωτικό θάνατο έπειτα από την κρίση του Θεού για τις αποτρόπαιες πράξεις του. Είτε ο θάνατός του οφείλεται σε ασθένεια ή κάποια εξέγερση από τους κατοίκους της Ραβέννα είναι αδύνατο να καθοριστεί, αλλά το τελευταίο είναι πιο πιθανό, δεδομένης της μετέπειτα αποστολής εκστρατείας τιμωρίας. Οι στρατηγός της Σικελίας, Θεόδωρος, τοποθετήθηκε επικεφαλής του Εξαρχάτου, φυλάκισε και εκτέλεσε τους ηγέτες της εξέγερσης, όπως ο Αρχιεπίσκοπος Φέλιξ, ο οποίος απελάθηκε στη Κωνσταντινούπολη, τυφλώθηκε και εξορίστηκε στην Κριμαία.
Επτά μέρες ψέματα
Το Επτά μέρες ψέματα γνωστό και με τον τίτλο Τρεις τρελοί...τρελοί ερωτιάρηδες είναι μια ελληνική κωμική ταινία παραγωγής του 1963 σε σκηνοθεσία Κώστα Ανδρίτσου και σε σενάριο του Νίκου Τσιφόρου και του Πολύβιου Βασιλειάδη. Πρωταγωνιστούν οι Νίκος Σταυρίδης, Γιάννης Γκιωνάκης, Νίκος Ρίζος και η Πόπη Λάζου.
Πλοκή
Ένας φωτογράφος, ο Λουκάς αντιμετωπίζει μόνιμα την γκρίνια της αρραβωνιαστικιάς του, η οποία τον πιέζει να παντρευτούν επιτέλους, αλλά και την γκρίνια της σπιτονοικοκυράς του, που του ζητάει τα ενοίκια που της χρωστά. Μαζί με τον βοηθό του, τον Σωτήρη πιάνει δουλειά σαν πλασιέ βιβλίων και κατά την επίσκεψη τους σε ένα σπίτι συναντούν έναν ερασιτέχνη ζωγράφο, τον Μισέλ, που ζει με την ξαδέλφη του, τη Φώφη. Η Φώφη ψάχνει εναγωνίως κάποιον για να παραστήσει τον σύζυγο της, ώστε να μην αποκαλυφθεί ότι η ίδια δεν έχει παντρευτεί και χάσει τελικά το διαμέρισμα που της δώρισε η θεία της από την Αμερική για τον υποτιθεμένο γάμο της.
Ο Λουκάς θα δεχτεί την πρόταση της Φώφης, να παίξει τον ρόλο του ψευτοάντρα της για τα μάτια της θείας Τζούλιας, για όσον καιρό αυτήν παραμείνει στην Ελλάδα, ενώ ο Μισέλ προσλαμβάνει τον Σωτήρη παρά τις αντιρρήσεις του ως μοντέλο για τους πίνακες του.
Η αρραβωνιαστικιά του Λουκά θα αντιληφθεί ότι κάτι συμβαίνει λόγω της περιέργης συμπεριφοράς του και θα αρχίσει να τον παρακολουθεί ώσπου θα πέσει πάνω στη Φώφη και τότε τα πράγματα θα αρχίσουν να περιπλέκονται, με τη θεία Τζούλια να μην μπορεί να αντιληφθεί τι συμβαίνει και να ζητά εξηγήσεις από τον Λουκά και τη Φώφη.
Διανομή ρόλων
Το καστ συμπληρώνουν με μικρούς ρόλους οι ηθοποιοί:
box office
Η ταινία προβλήθηκε την σεζόν 1963-1964 και είχε 138.092 εισιτήρια. Βρέθηκε στην 37η θέση σε σύνολο 92 ταινιών της περιόδου αυτής.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ελληνικές κωμικές ταινίες Κατηγορία:Ελληνόφωνες ταινίες Κατηγορία:Ελληνικές ασπρόμαυρες ταινίες Κατηγορία:Ταινίες σε σκηνοθεσία Κώστα Ανδρίτσου Κατηγορία:Σενάρια του Νίκου Τσιφόρου Κατηγορία:Ταινίες σε σενάριο Πολύβιου Βασιλειάδη Κατηγορία:Ταινίες γυρισμένες στην Αθήνα Κατηγορία:Ταινίες του 1963 Κατηγορία:Ταινίες παραγωγής Φοίνιξ Φιλμ
Σαιν-Ντιντιέ (Ζυρά)
Το Σαιν-Ντιντιέ (γαλλικά: Saint-Didier) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ζυρά